
Obec Chrastné, 044  44 Chrastné, okr. Košice - okolie
Z Á P I S 
z riadneho zasadnutia obecného zastupiteľstva obce Chrastné, konané dňa 18.06.2026 
1./ Otvorenie zasadnutia a prečítanie programu zasadnutia

Zasadnutie obecného zastupiteľstva otvoril a viedol  starosta obce Mgr. Štefan Hudáček. Privítal prítomných  poslancov a občanov  a  oboznámil ich s  program zasadnutia. 
Prítomní podľa prezenčnej listiny.
2./  Schválenie programu zasadnutia OZ

Po prečítaní programu zasadnutia OZ starostom obce, starosta dal hlasovať o programe. Poslanci jednohlasne schvaľujú program zasadnutia OZ.
3./Určenie zapisovateľa a  overovateľov zápisnice
Starosta obce navrhol zapisovateľa a overovateľov zápisnice zo zasadnutia OZ.
Zapisovateľ:    Iveta Rabatinová
Overovatelia:  Ing. Vladimír Kunc a Ľuboslav Petro 
Poslanci jednohlasne  schvaľujú zapisovateľa a overovateľov zápisnice.
4./ Návrh na schválenie Záverečného účtu obce Chrastné za rok 2025
Návrh Záverečného účtu obce Chrastné za rok 2025 bol zverejnený na web stránke obce Chrastné a taktiež na úradnej tabuli obce na dobu 15 dní. Návrh predkladá starosta Mgr. Štefan Hudáček, spracovala ho referentka Iveta Rabatinová, ktorá návrh na schválenie Záverečného účtu obce Chrastné za rok 2025 aj prečítala.  Obecné zastupiteľstvo po zvážení schvaľuje Záverečný účet obce Chrastné za rok 2025 a hospodárenie obce Chrastné za rok 2025 bez výhrad. Zároveň schvaľuje previesť prebytok hospodárenia obce Chrastné za rok 2025 vo výške 2 484,22 € (slovom dvatisícštyristoosemdesiatštyri EUR, 22/100)  do rezervného fondu obce Chrastné.
5./ Informovanie o stanovisku hlavného kontrolóra k Záverečnému účtu obce Chrastné za rok 2025

Stanovisko k Záverečnému účtu obce Chrastné za rok 2025 nám doručila aj hlavná kontrolórka obce Mgr. Marcela Fečová. Prečítal ho poslanec Ľuboslav Petro. Kontrolórka odporúča obecnému zastupiteľstvu schváliť Záverečný účet obce Chrastné za rok 2025. Poslanci berú tento bod programu na vedomie.
6./ Informovanie o schválení dotácie KSK na kúpu automatického externého defibrilátora (AED)

Starosta informoval prítomných poslancov a občanov, že obci bola pridelená na základe žiadosti, dotácia z Košického samosprávneho kraja  vo výške 2 000,00 EUR (slovom dvatisíc) na nákup 
automatického externého defibrilátora (AED). Poslanci OZ berú na vedomie pridelenie dotácie z KSK.
7./ Informovanie o pridelení finančných prostriedkov z Úradu vlády slovenskej republiky na budovanie časti chodníka v obci


Starosta  Mgr. Štefan Hudáček informoval prítomných poslancov, že na  výjazdovom rokovaní vlády v obci Haniska pri Košiciach, boli našej obci pridelené finančné prostriedky vo výške 13 000,00 EUR (tinásťtisíc) z Úradu vlády na vybudovanie časti chodníka v obci, zvyšné finančné prostriedky na budovanie chodníka obec bude čerpať z úveru. Vybuduje sa chodník smerom zo stredu obce od súpisného čísla 61 po súpisné číslo 71. Poslanci OZ berú na vedomie prostriedky z Úradu vlády vo výške 13 000,00 EUR.
8./ Diskusia

Diskutovalo sa pri jednotlivých bodoch programu.

9./ Záver
Na záver sa starosta poďakoval prítomným poslancom a občanom za účasť a tým zasadnutie ukončil.
V Chrastnom,  18.06.2026                                                                  Mgr. Štefan Hudáček
                                                                                                                    starosta obce
